На основу члaна. 14. и члана  39. ст. 2. и 3. Закона о процени утицаја на животну средину („Сл. гласник Р.Србије” број 94/24), Градска управа града Шапца - Одељење за инспекцијске и комунално-стамбене послове даје следеће:
О Б А В Е Ш Т Е Њ Е
	Обавештава се јавност и заинтересовани органи и организације да је овај
орган донео Решење да није потребна процена утицаја на животну средину
пројекта  „Изградња соларне електране на крововима објеката у оквиру комплекса „Frutti“ доо Шабац, на к.п.бр.2785/10 КО Мајур'' које је заведено под бројем 003833428 2026 07416 004 032 381 007.
	У спроведеном поступку донето је Решење да за предметни пројекат није потребна израда студије о процени утицаја на животну средину, узимајући у обзир расположиву документацију и податке о локацији, намени и карактеристикама пројекта, при чему је оцењено да се, уз примену важећих техничких норматива и стандарда прописаних за ову врсту објеката, као и мера заштите животне средине које су утврђене донетим решењем не очекују значајни негативни утицаји пројекта на чиниоце животне средине. 
	Увид у донето Решење може се извршити у просторијама Градске управе града Шапца  у  ул. Јанка Веселиновића  бр. 20 у Шапцу, канцеларија 6  у року од 15 дана од дана објављивања овог обавештења у штампаним дневним новинама.
	Заинтересована јавност може изјавити жалбу Министарству заштите животне средине на предметно Решење путем овог органа, у року од 15 дана од дана објављивања огласа.





